ddrg/super_eurlex huggingface dataset:
(3)

De data, der er indgivet til brug for vurderingen, gjorde det kun muligt at drage konklusioner vedrørende Bacillus sphaericus i én bestemt form: Bacillus sphaericus 2362, serotype H5a5b, stamme ABTS1743. Vurderingen gav ikke mulighed for at drage konklusioner vedrørende andre stoffer, der hører ind under definitionen af Bacillus sphaericus på ovenfor nævnte liste over aktivstoffer i delegeret forordning (EU) nr. 1062/2014. Det er derfor alene Bacillus sphaericus 2362, serotype H5a5b, stamme ABTS1743, som bør være omfattet af denne godkendelse.
Tolylfluanid

IUPAC-navn: N-(dichlorfluormethylthio)-N′,N′-dimethyl-N-p-tolylsulfamid EF-nr.: 211-986-9 CAS-nr.: 731-27-1

960 g/kg

1. juli 2016

31. december 2025

21
(8)

Til anvendelse i produkttype 4 blev der i vurderingen ikke taget højde for, at biocidholdige produkter, der indeholder propan-2-ol, kan indgå i materialer og genstande bestemt til direkte eller indirekte kontakt med fødevarer, jf. artikel 1, stk. 1, i Europa-Parlamentets og Rådets forordning (EF) nr. 1935/2004 (5). For sådanne materialer kan det kræves, at der fastsættes specifikke grænser for migration over i fødevarer, jf. artikel 5, stk. 1, litra e), i forordning (EF) nr. 1935/2004. Godkendelsen bør derfor ikke omfatte en sådan anvendelse, medmindre Kommissionen har vedtaget sådanne grænser, eller det ved ovennævnte forordning er blevet fastsat, at sådanne grænser ikke er nødvendige.
(5)

Som opfølgning på en ansøgning, som ICP Ltd indgav i henhold til artikel 13, stk. 5, i forordning (EF) nr. 1924/2006, skulle autoriteten afgive udtalelse om en sundhedsanprisning vedrørende virkningerne af Padina pavonica-ekstrakt i Dictyolone® og øget knoglemineraltæthed (spørgsmål nr. EFSA-Q-2013-00249) (2). Den af ansøgeren foreslåede anprisning havde følgende ordlyd: »Forbedrer knogletætheden via calciotrope virkninger og via fysiologisk genopbygning af de proteinholdige knogler, navnlig i forbindelse med aldersbetinget tab af knoglemasse hos normale, raske personer«.
(3)

De data, der er indgivet til brug for vurderingen, gjorde det kun muligt at drage konklusioner vedrørende en bestemt type af Bacillus thuringiensis subsp. israelensis serotype H14: Bacillus thuringiensis subsp. israelensis serotype H14, stamme SA3A. Vurderingen gav ikke mulighed for at drage konklusioner vedrørende andre stoffer, der hører ind under definitionen af Bacillus thuringiensis subsp. israelensis serotype H14 på ovennævnte liste over aktivstoffer i delegeret forordning (EU) nr. 1062/2014. Derfor bør denne godkendelse kun omfatte Bacillus thuringiensis subsp. israelensis serotype H14, stamme SA3A.
(6)

Aktivstofferne lufenuron, oxyfluorfen og quinoxyfen opfylder kriterierne for at blive betragtet som et persistent og bioakkumulerende stof. Aktivstofferne amitrol, bifenthrin, bromuconazol, chlorotoluron (ikke oplyst stereokemi), kobberforbindelser (varianterne kobberhydroxid, kobberoxychlorid, kobberoxid, bordeauxvæske og tribasisk kobbersulfat), cyproconazol, cyprodinil, difenoconazol, diflufenican, dimoxystrobin, diquat, epoxiconazol, fenbutatinoxid, fludioxonil, flufenacet, fluopicolid, fluquinconazol, haloxyfop-P, imazamox, imazosulfuron, isoproturon, isopyrazam, lenacil, lufenuron, metconazol, metribuzin, metsulfuron-methyl, myclobutanil, nicosulfuron, oxadiazon, oxyfluorfen, paclobutrazol, pirimicarb, prochloraz, propiconazol, propoxycarbazon, prosulfuron, quinoxyfen, tebuconazol, tebufenpyrad, tepraloxydim, tri-allat, triasulfuron og ziram opfylder kriterierne for at blive betragtet som et persistent og toksisk stof. Aktivstofferne aclonifen, difenacoum, esfenvalerat, etofenprox, etoxazol, famoxadon, lambda-cyhalothrin, lufenuron, oxyfluorfen, pendimethalin og quinoxyfen opfylder kriterierne for at blive betragtet som et bioakkumulerende og toksisk stof. Disse aktivstoffer bør derfor medtages på listen over stoffer, der er kandidater til substitution.
(2)

For at forebygge risici for vandmiljøet må produkter til behandling af overflader, som hyppigt rengøres med vand, kun anvendes til behandling af revner og sprækker, medmindre det godtgøres i ansøgningen om godkendelse af et produkt, at risiciene for vandmiljøet kan begrænses til et acceptabelt niveau.
(8)

På grundlag af de fremlagte oplysninger konkluderede autoriteten i sin udtalelse, som Kommissionen og medlemsstaterne modtog den 5. maj 2014, at den anpriste virkning, »udvikling af hjernen« hos spædbørn og småbørn fra fødslen til treårsalderen i tilknytning til cholin i kosten, ikke var defineret tilstrækkelig præcist til at kunne gøres til genstand for en videnskabelig vurdering. Autoriteten vurderede især, at det ikke på grundlag af de publikationer, ansøgeren henviste til, er muligt at fastslå den fysiologiske funktion i nervesystemet, som anprisningen vedrører, og at den anpriste virkning derfor er generel og uspecifik. Eftersom anprisningen således ikke opfylder kravene i forordning (EF) nr. 1924/2006, bør den ikke godkendes.
(5)

Europa-Kommissionen (»Kommissionen«) modtog den 4. januar 2014 en anmodning om at indlede en fornyet undersøgelse (ny eksportør), jf. grundforordningens artikel 11, stk. 4. Anmodningen blev indgivet af Juancheng Kangtai Chemical Co. Ltd (»ansøgeren«), en eksporterende producent af TCCA i Kina. Ansøgeren hævdede, at ansøgerens virksomhed ikke eksporterede TCCA til Den Europæiske Union i undersøgelsesperioden for den oprindelige undersøgelse og først begyndte at eksportere efter udløbet af denne periode. Ansøgeren påstod, at virksomheden ikke var forretningsmæssigt forbundet med nogen af de eksporterende producenter af TCCA, som er genstand for de gældende foranstaltninger.
Et ark af plast med dimensionerne 52 cm × 62 cm × 150 μm, som indeholder 24 antenner. Hver antenne består af viklinger af kobbertråde om en plan, rektangulær form og er forbundet med to kontaktflader. Antennerne frembydes i en gruppe på 8 × 3 og er limet side om side på plastarket. Plastarket indeholder ikke elektroniske chips. Antennerne frembydes til anvendelse som dele af smart cards. Se billedet (1)

8504 50 95
Et firehjulet skateboard, som måler ca. 80 × 27 × 17 cm, vejer 10 kg og har en maksimal belastningsevne på 65 kg. Artiklen er udstyret med en elektrisk motor, der drives af to genopladelige 24 V batterier. Artiklen har følgende karakteristika: — hjulene er af polyurethan og har en diameter på 85 mm — kun de to baghjul er drevet af et remtræk — artiklens overflade er dækket af et skridsikkert lag — den elektriske motor er monteret under artiklen — hastigheden er på 10-32 km/t, der er ingen bremser og intet styreapparat. Skateboardet frembydes med en håndholdt fjernbetjening. Skateboardet drives af en elektrisk motor, som kan styres ved hjælp af fjernbetjeningen af den person, der står på det. Mens man står på skateboardet, kan hastigheden reguleres ved at trykke på på fjernbetjeningen.

9506 99 90
Et elektrisk apparat bestående af et cylinderformet metalhus med en lampe, der afgiver ultraviolet (UV) stråling, og et elektronisk modul med lysindikatorer til angivelse af apparatets tilstand. UV-lysets effekt varierer fra 14 til 39 W. Apparatet er beregnet til en normalspænding på 220 V. Det frembydes med henblik på anvendelse til fotokemisk rensning af vand. Rensningen sker ved UV-bestrålingen af det gennemstrømmende vand, hvorved bakterier, vira og andre mikroorganismer i vandet destrueres. Det frembydes til brug i husholdninger eller medicinske eller industrielle miljøer.

8421 21 00
(3)

For at mindske rapporteringsbyrden for rapporteringsenhederne mest muligt og gøre det muligt for alle kompetente myndigheder at udføre det tilsyn med finansielle institutioner, markeder og infrastrukturer, som de har fået overdraget, korrekt samt gøre det muligt for de myndigheder, der er ansvarlige for beskyttelsen af det finansielle systems stabilitet, at udføre de opgaver, de er blevet givet, korrekt, er det nødvendigt at ændre forordning (EF) nr. 2533/98, således at det bliver muligt mellem ESCB's medlemmer og de relevante myndigheder at overføre og anvende den statistiske information, som indsamles af ESCB. Disse myndigheder bør omfatte de kompetente myndigheder med ansvar for tilsynet med finansielle institutioner, markeder og infrastrukturer samt den makroprudentielle overvågning, de europæiske tilsynsmyndigheder, Det Europæiske Udvalg for Systemiske Risici samt myndigheder med beføjelser til at afvikle kreditinstitutter.
(vælg 1 udtalelse)

Udtalelse uden forbehold om godkendelse af regnskaberne

På grundlag af ovennævnte undersøgelse er det min opfattelse, at regnskaberne for regnskabsåret N giver et retvisende billede, og at EU's udgifter, for hvilke der er søgt om godtgørelse fra Kommissionen, er lovlige og formelt rigtige.

Erklæring med forbehold om godkendelse af regnskaberne

På grundlag af ovennævnte undersøgelse er det min opfattelse, at regnskaberne for regnskabsåret N giver et retvisende billede, og at EU's udgifter, for hvilke der er søgt om godtgørelse fra Kommissionen, er lovlige og formelt rigtige, undtagen for så vidt angår følgende punkter:

A (500 characters) B (500 characters) C (500 characters) D (500 characters) E (500 characters)

Jeg anslår derfor, at de(t) nævnte forhold er [begrænset]/[væsentligt]. Denne virkning svarer til [beløb i EUR] og [%] af EU's samlede erklærede bidrag.

Negativ erklæring om godkendelse af regnskaberne

På grundlag af ovennævnte undersøgelse er det min opfattelse, at regnskaberne for regnskabsåret N ikke giver et retvisende billede, og at EU's udgifter, for hvilke Kommissionen er blevet anmodet om godtgørelse, ikke er lovlige og formelt rigtige.
(4)

For at sikre, at dataene er relevante og sammenlignelige, bør 2011-manualen System of Health Accounts (2), der er udarbejdet af Kommissionen (Eurostat) i samarbejde med Organisationen for Økonomisk Samarbejde og Udvikling (OECD) og Verdenssundhedsorganisationen (WHO), hvori der fastlægges begreber, definitioner og databehandlingsmetoder for udgifter til og finansiering af sundhedspleje, udgøre grundlaget for det detaljerede spørgeskema og de tilhørende retningslinjer, der anvendes til den fælles årlige dataindsamling, der gennemføres af disse tre organer.
(6)

Den Europæiske Fødevaresikkerhedsautoritet (i det følgende benævnt »autoriteten«) konkluderede i sin rapport om tendenser inden for og kilder til zoonoser, zoonotiske agenter og fødevarebårne udbrud i 2012 (4) (Trends and sources of zoonoses, zoonotic agents and food-borne outbreaks in 2012), at antallet af listeriatilfælde hos mennesker var steget svagt i forhold til 2011, og at der blev indberettet i alt 1 642 bekræftede tilfælde hos mennesker i 2012. I perioden 2008-2012 blev der i Unionen observeret en langsom, men statistisk signifikant stigning i antallet af tilfælde og desuden et årstidsbestemt mønster. Ligesom i tidligere år blev der rapporteret en høj dødelighed blandt de smittede (17,8 %). I 2012 indberettede 18 medlemsstater i alt 198 dødsfald, der skyldtes listeriose, og dette var det højeste antal, der var blevet indberettet siden 2006. Der blev i sjældne tilfælde fundet Listeria monocytogenes i mængder, som overskred den lovbestemte sikkerhedsgrænse for spiseklare fødevarer på detailsalgssteder. Prøver med for højt indhold af Listeria monocytogenes blev oftest fundet i fiskevarer.
(8)

Under hensyntagen til forbrugsdataene for diætpræparater til særlige medicinske formål fra EFSA's Comprehensive Food Consumption Database (6) og under antagelse af, at disses indhold af aluminium når grænseværdien på 3 mg/kg, ligger eksponeringen for aluminium fra disse fødevarer fortsat et godt stykke under TWI — 1 mg/kg legemsvægt/uge for både voksne og børn. Eftersom eksponeringen for aluminium fra andre kilder i kosten vil være begrænset, navnlig hvis præparaterne skal opfylde hele ernæringsbehovet, forventes TWI derfor ikke at blive overskredet for patienter, der indtager diætpræparater til særlige medicinske formål.
(4)

Indkøb og installation om bord på fartøjer at udstyr, der har til formål at reducere emissionen af forurenende stoffer eller drivhusgasser og øge energieffektiviteten for fiskerfartøjer, kan udgøre et bidrag til at nå klimamål. Effektiv drift af fartøjerne kan også resultere i en væsentlig reduktion i energiforbruget. Artikel 41, stk. 1, litra a), i forordning (EU) nr. 508/2014 indeholder bestemmelser om finansiering af investeringer i udstyr eller investeringer om bord, der har til formål at reducere emissionen af forurenende stoffer eller drivhusgasser og øge energieffektiviteten for fiskerfartøjer, såvel som investeringer i fiskeredskaber, forudsat at de ikke mindsker disse fiskeredskabers selektivitet, og i energieffektivitetsrevisioner og -ordninger. De omkostninger, der kan finansieres med støtte fra EHFF for at fremme disse målsætninger, bør derfor specificeres yderligere.
(2)

Den 23. marts 2015 besluttede Sanktionskomitéen under FN's Sikkerhedsråd at føje en person til den liste, som Al-Qaida-sanktionskomitéen fører over de personer, grupper og enheder, over for hvem indefrysningen af pengemidler og økonomiske ressourcer skal gælde.
(2)

Det er vigtigt at sikre, at oplysningerne fra de kompetente myndigheder er relevante og kan bruges som grundlag for en informeret vurdering. Alle kompetente myndigheder bør derfor give oplysninger, der gør det muligt at sikre en ensartet vurdering i hele Unionen, samtidig med at de bevarer muligheden for også at give eventuelle yderligere oplysninger, som de måtte anse for nyttige for en generel vurdering af, hvordan EU-markedsføringspasset og de nationale regler for private placements fungerer, såvel som en vurdering af enhver potentiel virkning af en udvidelse af passet til også at omfatte fonde og forvaltere fra tredjelande. For at sikre, at der gælder ét ensartet sæt rapporteringskrav direkte for alle kompetente myndigheder, er det nødvendigt i form af en forordning at fastsætte bestemmelser om de oplysninger, som ESMA skal forsynes med.
(6)

Den Europæiske Fødevaresikkerhedsautoritet (»autoriteten«) konkluderede i sin udtalelse af 30. oktober 2014 (8), at Enterococcus faecium NCIMB 10415 på de foreslåede anvendelsesbetingelser ikke har skadelig virkning på dyrs eller menneskers sundhed eller på miljøet. Da det er blevet påvist, at tilsætningsstoffet er effektivt til slagtekyllinger, udvides denne konklusion til også at omfatte hønniker. Den konklusion kan ekstrapoleres til at omfatte mindre udbredte fjerkræarter bestemt til slagtning og opdrættet til æglægning. Autoriteten konkluderede også, at tilsætningsstoffet er kompatibelt med lasalocid A-natrium, maduramycinammonium, narasin, narasin/nicarbazin og salinomycinnatrium. Autoriteten mener ikke, at der er behov for særlige krav om overvågning efter markedsføringen. Den har ligeledes gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
(4)

Den Europæiske Fødevaresikkerhedsautoritet (»autoriteten«) konkluderede i sin udtalelse af 11. september 2014 (2), at præparatet af Saccharomyces cerevisiae NCYC R404 på de foreslåede anvendelsesbetingelser ikke har skadelig virkning på dyrs eller menneskers sundhed eller på miljøet. Det blev også konkluderet, at tilsætningsstoffet kan forbedre mælkeproduktionen hos malkekøer. Autoriteten mener ikke, at der er behov for særlige krav om overvågning efter markedsføringen. Den har ligeledes gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
(4)

Den Europæiske Fødevaresikkerhedsautoritet (»autoriteten«) konkluderede i sin udtalelse af 3. juli 2014 (2), at selenomethionin produceret af Saccharomyces cerevisiae NCYC R645 på de foreslåede anvendelsesbetingelser ikke har skadelig virkning på dyrs eller menneskers sundhed eller på miljøet, og at stoffet kan betragtes som en effektiv selenkilde for alle dyrearter. Autoriteten mener ikke, at der er behov for særlige krav om overvågning efter markedsføringen. Den har ligeledes gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
(5)

Kommissionen opfordrer i sin meddelelse »Fælles indsats for EU's unge — En opfordring til at gøre mere for at bekæmpe ungdomsarbejdsløsheden« (6) medlemsstaterne til at gennemføre ungdomsgarantien og investere i unge. Den fremmer onlinetjenester, der gør unge i stand til at søge jobmuligheder, der er annonceret af arbejdsgivere fra deres egen og andre medlemsstater, samtidig med at den hjælper SMV'er med at ansætte unge fra hele Europa.
(5)

Det fremgår af udtalelsen, at de biocidholdige produkter, der anvendes til produkttype 18, og som indeholder dinotefuran, kan forventes at opfylde kravene i artikel 19, stk. 1, litra b), i forordning (EU) nr. 528/2012, forudsat at visse specifikationer og betingelser vedrørende deres anvendelse er opfyldt.
(4)

Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 2. juli 2014 (2), at præparatet af endo-1,4-beta-xylanase EC 3.2.1.8 og endo-1,3(4)-beta-glucanase EC 3.2.1.6 produceret af Talaromyces versatilis sp. nov. (tidligere benævnt Penicillium funiculosum) IMI CC 378536 og Talaromyces versatilis sp. nov. DSM 26702 under de foreslåede betingelser for anvendelse ikke har skadelige virkninger på dyrs eller menneskers sundhed eller på miljøet, og at det kan forbedre slagtekyllingers vægtforøgelse. Konklusionen kan udvides til også at omfatte hønniker. Da præparatets virkemåde kan anses for at være den samme hos alle fjerkræarter, kan konklusionen også udvides til mindre udbredte fjerkræarter bestemt til slagtning eller æglægning. Autoriteten mener ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
(3)

I brevet af 27. juni 2013, hvori der anmodes om registrering af betegnelsen, meddelte de italienske myndigheder Kommissionen, at virksomhederne Negrini Salumi S.A.S. (Renazzo di Cento Ferrara), Portalupi Salumi (Torino), Salumificio Pedrazzoli Spa (San Giovanni del Dosso — Mantova), Levoni Spa (Castellucchio — Mantova), Cesare Fiorucci Spa (Pomezia-Roma), Renzini Spa (Umbertide — Perugia), Agricola Italiana Alimentare Spa (San Martino Buon Albergo — Verona), Salumificio Subalpino Spa (Diano d'Alba — Cuneo) og Italia Alimentari Spa, tidligere kaldet Industria Bussetana Insaccati Suini Spa (Settecani di Castelvetro di Modena), som alle er etableret på italiensk område, men uden for det afgrænsede geografiske område, lovligt havde solgt det produkt, der sælges med betegnelsen »Finocchiona«, under fortsat anvendelse af denne betegnelse i mere end fem år, og at dette forhold var blevet påpeget i forbindelse med den nationale indsigelsesprocedure. De nævnte virksomheder opfyldte således betingelserne i artikel 15, stk. 1, i forordning (EU) nr. 1151/2012 for i en overgangsperiode lovligt at kunne anvende betegnelsen efter dens registrering.
(2)

Selv om definitionen på likvidationsperioder, som anvendes af centrale modparter (CCP'er), ikke er den samme som definitionen på margenrisikoperioder, der anvendes af clearingmedlemmer for at beregne kapitalgrundlagskrav for eksponeringer mod deres kunder, minder de indholdsmæssigt meget om hinanden. Likvidationsperioder afspejler ændringer i markedsvilkårene og tager højde for afviklingsperioderne for kontrakter og transaktioner. CCP'ernes skøn over likvidationsperioderne bør derfor fungere som en tilnærmet værdi for margenrisikoperioderne til clearingmedlemmernes beregning af deres kapitalgrundlagskrav for eksponeringer mod deres kunder.
(8)

Kommissionen mener endvidere, at cerevisan er et lavrisikoaktivstof i henhold til artikel 22 i forordning (EF) nr. 1107/2009. Cerevisan er ikke et problematisk stof, og det opfylder de betingelser, der er fastsat i punkt 5 i bilag II til forordning (EF) nr. 1107/2009. Hovedbestanddelen i cerevisan er cellevægge af Saccharomyces cerevisiae, en gærtype, som er udbredt i naturen og almindeligt anvendt i fødevareproduktion (i f.eks. bagværk, alkoholholdige drikkevarer og kosttilskud), og som ved regelmæssigt indtag ikke har vist nogen tegn på at kunne medføre skadevirkninger. Den yderligere eksponering, som mennesker, dyr og miljø udsættes for ved de anvendelser, der er godkendt i henhold til forordning (EF) nr. 1107/2009, forventes at være ubetydelig sammenlignet med den forventelige eksponering i naturligt forekommende situationer.
(7)

Det er fastslået, at godkendelseskriterierne i artikel 4 forordning (EF) nr. 1107/2009 er opfyldt for en eller flere repræsentative anvendelser af mindst ét plantebeskyttelsesmiddel, der indeholder aktivstoffet, og navnlig for de anvendelser, der er undersøgt og udførligt beskrevet i den reviderede vurderingsrapport. Disse godkendelseskriterier anses derfor for at være opfyldt. COS-OGA bør derfor godkendes.
(10)

Protokollen skal anvendes midlertidigt fra den første dag i anden måned efter datoen for dens undertegnelse, i afventning af at procedurerne for dens indgåelse afsluttes. Forhøjelsen af det bestående toldkontingent for karper og anvendelsen af det nye toldkontingent for indførsel af varer henhørende under pos. 1604 i HS bør derfor have virkning fra den 1. august 2014.
(7)

Mustelidae tilhører ligesom Felidae og Canidae ordenen Carnivora. Mustelidae er kødædende arter, og mange af dem er obligat kødædende. De kræver taurin og dets prækursorer methionin og cystein i kosten for at opretholde den normale koncentration af taurin i kroppen. Traditionelle kilder til taurin er muskelvæv, hjerne eller indvolde. Da varmebehandling og anvendelsen af alternative kilder til protein (med lavt indhold af denne aminosyre) mindsker tilgængeligheden af taurin og dets prækursorer i foder, er der hidtil anvendt kost, der indeholder taurin som tilsætningsstof, for at sikre, at kravene for så vidt angår taurin er opfyldt for Mustelidae.
(6)

Vurderingen af retinylacetat, retinylpalmitat og retinylpropionat viser, at betingelserne for godkendelse, jf. artikel 5 i forordning (EF) nr. 1831/2003, er opfyldt undtagen for drikkevand. Derfor bør anvendelsen af disse stoffer godkendes i foder som anført i bilaget til nærværende forordning. Der bør angives maksimumsindhold for vitamin A uanset dets form. Vitamin A bør ikke administreres direkte gennem drikkevand, da en yderligere administrationsvej ville øge risikoen for forbrugerne. Derfor bør godkendelse af retinylacetat, retinylpalmitat og retinylpropionat som tilsætningsstoffer med ernæringsmæssige egenskaber tilhørende den funktionelle gruppe »vitaminer, provitaminer og kemisk veldefinerede stoffer med tilsvarende virkning« nægtes for så vidt angår deres anvendelse i drikkevand. Forbuddet finder ikke anvendelse for disse tilsætningsstoffer, når de anvendes i foderblandinger, der efterfølgende administreres gennem vand.
(4)

Den Europæiske Fødevaresikkerhedsautoritet (i det følgende benævnt »autoriteten«) konkluderede i sine udtalelser af 16. og 17. oktober 2012 (3), at biotin under de foreslåede betingelser for anvendelse i foder og drikkevand ikke har skadelige virkninger på dyrs eller menneskers sundhed eller på miljøet. Autoriteten konkluderede også, at syntetisk biotin betragtes som en effektiv kilde til biotin i foder, og at der ikke ville opstå sikkerhedsmæssige problemer for forbrugerne. Autoriteten mener ikke, at der er behov for særlige krav om overvågning efter markedsføringen. Den har ligeledes gennemgået den rapport om metoden til analyse af fodertilsætningsstoffer i foder og drikkevand, der er blevet forelagt af det i henhold til forordning (EF) nr. 1831/2003 oprettede referencelaboratorium.
(2)

Kommissionen anmodede Den Europæiske Fødevaresikkerhedsautoritet (i det følgende benævnt »autoriteten«) om videnskabelig bistand. Autoriteten forelagde en teknisk rapport om det pågældende stof for Kommissionen den 12. juni 2014 (2). Kommissionen forelagde vurderingsrapporten (3) og udkastet til nærværende forordning om afvisning af godkendelse af ekstrakt af roden fra Rheum officinale for Den Stående Komité for Planter, Dyr, Fødevarer og Foder den 20. marts 2015.